CELEX: C2006/108/12
Language: el
Date: 2006-05-06 00:00:00
Title: Υπόθεση C-125/06 P: Aναίρεση που άσκησε την  1η Μαρτίου 2006  η Επιτροπή των Ευρωπαϊκών Κοινοτήτων κατά της αποφάσεως που εξέδωσε στις  15 Δεκεμβρίου 2005  το Πρωτοδικείο στην υπόθεση T-33/01 Infront WM AG (formerly Kirchmedia WM AG) κατά Επιτροπής των Ευρωπαϊκών Κοινοτήτων

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/7
            
         Aναίρεση που άσκησε την 1η Μαρτίου 2006 η Επιτροπή των Ευρωπαϊκών Κοινοτήτων κατά της αποφάσεως που εξέδωσε στις 15 Δεκεμβρίου 2005 το Πρωτοδικείο στην υπόθεση T-33/01 Infront WM AG (formerly Kirchmedia WM AG) κατά Επιτροπής των Ευρωπαϊκών Κοινοτήτων
   (Υπόθεση C-125/06 P)
   (2006/C 108/12)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Επιτροπή των Ευρωπαϊκών Κοινοτήτων (εκπρόσωποι: K. Banks και M. Huttunen)
   
      Αντίδικοι στην αναιρετική διαδικασία: Γαλλική Δημοκρατία, Ηνωμένο Βασίλειο της Μεγάλης Βρετανίας και της Βόρειας Ιρλανδίας, Ευρωπαϊκό Κοινοβούλιο και Συμβούλιο της Ευρωπαϊκής Ενώσεως
   Αιτήματα της αναιρεσείουσας:
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την από 15 Δεκεμβρίου 2005 απόφαση του Πρωτοδικείου στην υπόθεση Τ-33/01 Infront WM AG κατά Επιτροπής των Ευρωπαϊκών Κοινοτήτων
            
         
               —
            
            
               να εκδώσει οριστική απόφαση επί του ζητήματος κρίνοντας ότι η προσφεύγουσα δεν νομιμοποιούνταν να ασκήσει προσφυγή στην υπόθεση Τ-33/01·
            
         
               —
            
            
               να καταδικάσει την προσφεύγουσα στην υπόθεση Τ-33/01 στα δικαστικά έξοδα που υποβλήθηκε η Επιτροπή κατά τις ενώπιον του Πρωτοδικείου και Δικαστηρίου διαδικασίες.
            
         Λόγοι αναιρέσεως και κύρια επιχειρήματα
   Η αναίρεση αφορά το ζήτημα ότι μια απόφαση πρέπει να αφορά άμεσα και ατομικά τους αποδέκτες της κατά την έννοια του άρθρου 230, παράγραφος 4, ΕΚ. Η Επιτροπή θεωρεί ότι, με την αναιρεσιβαλλομένη απόφαση, το Πρωτοδικείο (στο εξής: ΠΕΚ) υπέπεσε σε πλάνη περί το δίκαιο κατά την ερμηνεία και εφαρμογή των εννοιών αυτών. Κατά συνέπεια, διατάραξε τη θεσμική ισορροπία που αντανακλάται στους κανόνες που διέπουν την προσφυγή ενώπιον των κοινοτικών δικαστηρίων προκειμένου να αμφισβητηθεί η νομιμότητα μιας κοινοτικής πράξεως. Το ΠΕΚ θεώρησε ότι μια απόφαση της Επιτροπής αφορά άμεσα και ατομικά μια επιχείρηση, η οποία μπορεί, το πολύ, να θεωρηθεί ότι υπέστη έμμεση οικονομική ζημία ως αποτέλεσμα της εν λόγω αποφάσεως, και η οποία δεν επέδειξε καν την πιθανολόγηση της ζημίας αυτής. Το ΠΕΚ δέχτηκε ότι μια απόφαση εξατομικεύεται όταν περιέχει στοιχεία κοινά σε πολλούς άλλους επιχειρηματίες που βρίσκονται σε καταστάσεις παρεμφερείς με την κατάσταση της προσφεύγουσας.